als_Latn dik_Latn sag_Latn
Këngëtarja Zajmina Vasjari, të cilën së fundmi po e shohim në garën e "Dance With Me" përkrah aktori Laert Vasili, po përgatitet të nisë proçedurat ligjore, duke paditur në Gjykatë ata që shpifin ndaj saj.
Shkak është bërë një shkrim në rrjetet sociale me titull "Zajmina Vasjari ...a rrihet kështu në shtëpi?", të publikuar së fundmi për këngëtaren bukuroshe në një nga portalet e njohura, e mesa duket e ka mërzitur jo pak atë.
Një foto e shkrepur në VIP Room pas koncertit me një fans, ka përfunduar në faqen e web-it, me një koment që nuk ka lidhje me situatën. "Këngëtarja Zajmina Vasjari pas një periudhe të gjatë shkëputjeje nga publiku është rikthyer dhe nuk ka ndërmend që të ndalet. Ka kuptuar se përmes të zhveshurit mund të jetë në gjendje të gjejë hapësirën e opinionit publik dhe bën pikërisht këtë, qoftë në ambiente të mbyllura si rasti në fjalë apo buzë detit e pishinave",është komenti që ka shoqëruar foton që po bën xhiron në mediat sociale.
E revoltuar mbi këtë artikull, Zajmina tregon për Panorama Plus se: "Veshja në foto,është veshje skenike me të cilën kam performuar në club-in ku isha e ftuar. Kam qënë në koncert bashkë me kolegun Sinan Hoxha. Komenti i fotos nuk ka asnjë lidhje me të vërtetën. Personin në foto nuk e njoh, është thjesht një fans që ka shprehur dëshirën të bëjë foto me mua pas performancës dhe fotoja është shkrepur në VIP Room, pra nuk është shtëpia ime"- shprehet Vasjari, e cila edhe në këtë koncert është shoqëruar nga e motra, Beliola, që bën njëherësh menazhimin e karrierës së saj.
Lidhur me këtë situatë, Zajmina tregon për "Panorama" se ka ardhur momenti që ndaj shpifjeve të tilla të ndjekë rrugën ligjore duke i paditur ata në gjyq për shpifje.
Burimi: Panorama Plus
als_Latn als_Latn als_Latn als_Latn als_Latn oci_Latn